10. sz. jegyzet

**Utasítások: 1. lépés**

 **FELISMEREM A BŰNÖMET**

Mielőtt megbocsájtást nyerhetnék, azonosítanom kell bűnömet és felismerni, hogy engedetlen voltam Istennel szemben.

Ha bűnt követünk el, az elválaszt minket Istentől. Ő még akkor is itt áll mellettünk ahol mindig is volt, még mindig ugyanúgy szeret bennünket és csak arra vár, hogy visszatérjünk Hozzá. A bűn azonban olyan, mintha egy nagyot lépnénk hátra, eltávolodva az Ő szeretetétől, a vele való szoros kapcsolattól.

Üljünk le és tanulmányozzuk néhány percig a Tízparancsolatot! Isten azért adta nekünk törvényét, hogy megtanuljuk, hogyan szeressük Őt és embertársainkat.

Gondoljunk arra, amiben vétettünk az elmúlt héten a parancsolatok ellen, és amiben nem engedelmeskedtünk Istennek.

Tartsuk észben bűnünket, amíg ----átmegyünk a „Szentély-élményen”!

**Utasítások: 2. lépés**

**Eszembe jut, hogy Isten szeret engem.**

Burkolózzunk egy nagy paplanba, vagy plédbe és üljünk csendben. Gondoljunk Isten irántunk való szeretetére, ami úgy ölel körül, mint egy meleg takaró. Annyira szeret, hogy elküldte Jézust meghalni a mi bűneinkért. Ő már megtette a maga részét és megbocsájtott nekünk.

Gondoljunk Isten végtelen szeretetére! Ne feledjük, ha kitartunk bűnünk mellett, az gátol bennünket Isten szeretetének teljes megismerésében. Ne feledjük, Isten nem szeret kevésbé, ha bűnt követünk el, de a bűn ernyőt von fölénk, ami miatt nem érezhetjük szeretetének ránk áradását.

Mielőtt megbíznánk valakiben, meg kell bizonyosodnunk szeretetéről és arról, hogy a legjobbat akarja nekünk. Isten azt akarja, hogy olyanná váljunk, mint Jézus.

Ismét bűntelenné válhatunk, ha elfogadjuk Isten megbocsájtását.

10. sz. jegyzet

**Utasítások: 3. lépés**

**Elhatározom, hogy bízom Isten megbocsátásában.**

Mivel tapasztalom Isten szeretetét, és tudom, megbízhatok benne, úgy döntök, hogy javítok a kapcsolatomon vele. Hiszem, hogy hatalma van megbocsájtani bűnömet. Ő le akar dönteni minden elválasztó falat a kapcsolatunkban, mert az Ő gyermeke vagyok. Az ószövetségi időkben el kellet volna mennem és kiválasztani egy tökéletes, hibátlan állatot és elvinni a Szentélybe. Ott feláldozták volna a bűneimért való áldozatul.

Aktívan részt kell vennem ebben a folyamatban:

• Be kell vallanom bűnömet és elismernem, hogy megbocsájtásra van szükségem.

• Hiszem, hogy Istennek hatalmában áll megbocsájtani nekem.

• Kiválasztom a tökéletes áldozati állatot.

• Miközben a Szentély felé vezetem az állatot, mindenki tudja rólam, hogy bűnt követtem el, és most bocsánatot akarok kérni érte.

• Odaérek a Szentély bejáratához, a megbocsájtás helyének ajtajához.

Válasszunk egy képet egy tökéletes bikáról, vagy bárányról és menjünk a Szentély bejáratához!

10.sz. jegyzet

**Utasítások: 4. lépés**

**Bűnvallást teszek, és feláldozom az állatot.**

Isten előtt állva megvallom neki, hogy bánom az elkövetett bűnömet. Emlékeztetőül, hogy a bűn következménye a halál, nekem kell megölnöm a magammal hozott állatot. Az oltárra erősített állat fejére tett kézzel kell megvallanom bűnömet. Ezután teljes súlyommal el ránehezedek és késsel elvágom a torkát. Ott állva végig kell néznem ahogy az élet lassan elhagyja testét, végig kell néznem az ártatlan állat haldoklását, mely az én bűneim miatt szenved. Ha teljesen megértem bűnöm borzalmas voltát, a fájdalmat, amit a halál okoz, akkor a jövőben máshogy szeretnék viselkedni. Jézus pontosan úgy halt meg a kereszten az én bűneimért, és minden elkövetett bűnömért, ahogyan az állat kimúlt az oltáron, az Ószövetség idején.

• Vegyük a bika, vagy bárány képét és lassan tépjük ketté, szemléltetve az állat kimúlását az oltáron.

• Helyezzük a széttépett képet az oltárra!

• Tépjük le a kép egyik csücskét!

• Színezzük filctollal vörösre, a vércseppet jelképezve!

• Őrizzük meg a következő tevékenységig!

10. sz. jegyzet

**Utasítások: 5. lépés**

**Hiszem, hogy Jézus elveszi bűnömet.**

A bűnömet már megvallottam és az állatra szállt. A Jézust jelképező főpap fogja az állat vérét, ami szimbolikusan a bűnömtől terhes, és meghinti vele a Szentélyt a Szentek Szentjétől elválasztó drapériát.

Adjuk a „főpapnak” a vörösre színezett papírdarabkát, ami a vért jelképezi! Ő majd a padlóra helyezi a függöny előtt.

**Utasítások: 6. lépés**

**Hálát adok Istennek.**

A bűn, melynek hatalma volt tönkretenni engem, eltöröltetett. Ismét szabad vagyok! Ezt valóban meg kell köszönnöm Istennek!

Köszönöm Istenem, hogy megbocsájtottál! Válasszunk egyet a köszönetnyilvánító kártyák közül és írjunk köszönőlevelet Istennek, szeretetéért és megbocsájtásáért. Mindenki vigye magával a kártyát, ami mindig emlékezteti majd Isten csodálatos megbocsájtására!

**Utasítások: 7. lépés**

**Köszönetképpen eldöntöm, hogy a jövőben másképp fogok viselkedni.**

A bűnöm megbocsájtatott és teljesen eltöröltetett.

Bűnöm következménye olyan pusztító volt, hogy nem szeretném újra elkövetni ezt a hibát. Arra kérem Istent, változtassa meg viselkedésemet, mert tudom, hogy Ő a megmentésemért munkálkodik.

Úgy szeretnék élni, hogy kapcsolatban maradhassak Istennel és nem a bűnöm által elválasztva.